[{"text_idx": "#000002", "text": "13 aastat tagasi alustas line-tantsu o\u0303petaja Kaie Seger Tallinnas tantsutrenne ratastoolis tantsijatele. Kuna olin Kaiega juba varem heaks so\u0303braks saanud, olin minagi trennis kohal."}, {"text_idx": "#000004", "text": "Line-tants ratastoolis ka\u0308ib nii, et tantsitakse teistega koos reas ja liigutakse su\u0308nkroonis mustrite ja\u0308rgi. Ratastoolis annab tantsida ka na\u0308iteks valssi, tangot, ts\u030cats\u030cat ja salsat. Proovisime ka kaerajaani. Vaid va\u0308ga kiire ja raju muusika taktis ei saa ratastooliga ha\u0308sti liikuda."}, {"text_idx": "#000005", "text": "Nii sain endale toreda hobi ja veidi meelelahutust"}, {"text_idx": "#000006", "text": "Saingi tantsijaks Mo\u0303ni aasta hiljem tehti rahvusvahelistele line-tantsu vo\u0303istlustele eraldi kategooria ratastoolikatele. Kuna tantsijaid on nii manuaal- kui ka elektriratastoolides nagu mina, pandi needki eraldi kategooriatesse. Nii hakkasime peale u\u0308ritustel esinemise osa vo\u0303tma ka vo\u0303istlustest, peamiselt La\u0308tis ja Leedus. Mul on la\u0308inud ha\u0308sti, sest olen saanud mitmeid karikaid eri kohtade eest."}, {"text_idx": "#000007", "text": "Et veel edasi minna, otsustasime 2017. aasta alguses osaleda Ts\u030cehhis Liberecis toimuvatel line-tantsu maailmameistrivo\u0303istlustel. Vo\u0303tsime reisi Eestist ette viiekesi ja mitte lennuki, vaid autoga: treener Kaie oli autojuht, minul oli kaasas Mari ja veel tuli kaasa tantsija Margit oma emaga."}, {"text_idx": "#000008", "text": "MAGUS VO\u0303IT: Medal maailmameistrivo\u0303istlustelt? Tehtud! On vaatenurga koht, kas vaatamata vo\u0303i ta\u0308nu ratastoolile. Vo\u0303it ja pingutus olid suured igal juhul!"}, {"text_idx": "#000009", "text": "See suur vo\u0303istlus Vo\u0303istluspaika jo\u0303udes selgus, et peale minu ja Margiti polnudki rohkem ratastoolis vo\u0303istlejaid! Kuna Margit kasutab tantsimiseks tavalist ratastooli, polnud me omavahelgi konkurendid. Meil tuli vaid oma kolm tantsu a\u0308ra tantsida ja olimegi mo\u0303lemad maailmameistrid. Ausalt tunnistades la\u0308ks mul u\u0308ks tants puhta sassi, aga seegi ei mo\u0303jutanud minu kohta. Vaid mul endal oli pa\u0308rast piinlik."}, {"text_idx": "#000011", "text": "Sellest hoolimata oli uhke tunne minna medalit ka\u0308tte saama. Ma\u0308ngiti Eesti hu\u0308mni ja lehvitati sinimustvalget lippu. Olime esimesed ratastoolides eestlased, kes tulid antud alal maailmameistriks. See, et meil polnud konkurente, ei teinud u\u0308ritust kuidagi kehvemaks! Ka treener Kaie ja\u0308i rahule."}, {"text_idx": "#000014", "text": "Tantsu- vo\u0303i tehnikavo\u0303istlus? U\u0308ks mo\u0303tlemapanev seik veel antud u\u0308rituselt, mis teeb tantsimise rohkem tehnikasportiks. Nimelt: mu elektriratastool teenis mind truult ta\u0308pselt nii kaua, kui olin oma kolm vo\u0303istlustantsu a\u0308ra teinud. So\u0303itsin lavalt maha ja tool ei liikunud enam sentimeetritki. O\u0303nneks oli mul autos ka lu\u0308katav ratastool, seega sain teiste abil liikuma. Ja\u0308rgmisel pa\u0308eval kodus hakkas tool uuesti to\u0308o\u0308le."}]